**Ministru kabineta noteikumu projekta “Grozījumi Ministru kabineta**

**2014. gada 30. septembra noteikumos Nr. 592 “Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības**

**konsultatīvās padomes nolikums””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2014. gada 30. septembra noteikumos Nr. 592 “Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvās padomes nolikums”” (turpmāk – projekts) mērķis ir Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvās padomes (turpmāk – Padome) darbības pilnveidošana.Projekta izstrādē vērā tika ņemti Padomes ieteikumi un Nevalstisko organizāciju un Ministru kabineta sadarbības memoranda īstenošanas padomes rekomendācijas valsts institūcijām par labas prakses vadlīniju ievērošanu, organizējot darbu konsultatīvajās padomēs. To mērķis ir efektīvāk izmantot sabiedrības līdzdalību kā resursu nozares politikas izstrādē un īstenošanā.Projekts paredz:1) mainīt Padomē pārstāvēto valsts institūciju pārstāvju skaitu un interešu grupu pārstāvniecību;2) izveidot vienotu makšķerēšanas, vēžošanas un zemūdens medību interešu grupu, apvienojot makšķerēšanas interešu grupu un zemūdens medību interešu grupu vienotā interešu grupā un tā aptverot visus zivju (arī vēžu) ieguves veidus, kuros zivis tiek iegūtas rekreācijas nolūkos savam patēriņam,;3) noteikt iespēju Padomes sēdes rīkot ne retāk kā divas reizes gadā, paredzot lēmumu pieņemšanu arī elektroniski.Padome 30.01.2018. un 14.06.2018. sēdē atbalstīja priekšlikumus par minētajiem noteikumu grozījumiem.Tiesību akts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zvejniecības likuma 5. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padome izveidota 2014.gada decembrī, un, tai darbojoties gandrīz četrus gadus, ir secināts, ka būtu nepieciešams pilnveidot Padomes darbību. Zemkopības ministrija izvērtēja arī Nevalstisko organizāciju un Ministru kabineta sadarbības memoranda īstenošanas padomes rekomendācijas valsts institūcijām. Tajās ietverti desmit uz rezultāta sasniegšanu vērsti principi konsultatīvo padomju darbībai. Vairākums no šiem pamatprincipiem Padomes darbībā tiek ievēroti, taču dažu pamatprincipu ievērošana būtu pilnveidojama.Ar projektu paredzēts risināt šādus jautājumus:1) Padomē saskaņā ar Ministru kabineta 2014. gada 30. septembra noteikumu Nr. 592 “Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvās padomes nolikums” (turpmāk – MK noteikumi Nr.592) 7.punktu darbojas divi Vides aizsardzības un reģionālās attīstības ministrijas (turpmāk – VARAM) pārstāvji. Padomes sēžu apmeklējuma statistika liecina, ka viens no VARAM pārstāvjiem nav piedalījies nevienā Padomes sēdē. VARAM pārstāvis, kas regulāri piedalās Padomes sēdēs, rosināja atstāt viena VARAM pārstāvja pārstāvniecību Padomē. Izvērtējot situāciju, Padome piekrita, ka no VARAM Padomes sastāvā varētu piedalīties tikai viens pārstāvis, kas pilnībā pārzinātu VARAM kompetences jautājumus, ko skata Padome;2) saskaņā ar Zvejniecības likumu makšķerēšana, vēžošana un zemūdens medības ir zivju un vēžu ieguve atpūtas, sporta vai citā nolūkā savam patēriņam. Tādējādi, lai aptvertu visu to zivju resursu izmantotāju vienotu viedokli, kuri iegūst zivis un vēžus rekreācijas nolūkos, būtu lietderīgi zemūdens medību interešu grupu apvienot ar makšķerēšanas interešu grupu un tās abas iekļaut vienotā makšķerēšanas, vēžošanas un zemūdens medību interešu grupā. Tādējādi divu interešu grupu četru pārstāvju vietā apvienoto grupu Padomē pārstāvētu divi pārstāvji. Šāda interešu grupu apvienošana novērsīs arī nepilnības, kas radās, zemūdens medību grupas pārstāvjiem regulāri neapmeklējot Padomes sēdes, kaut gan šo pārstāvju klātbūtne sēdēs bija būtiska sēžu kvoruma nodrošināšanai. Padomes sēžu apmeklējuma statistika liecina, ka abi zemūdens medību interešu grupas pārstāvji 2016. un 2017.gadā nav piedalījušies nevienā Padomes sēdē. Izvērtējot situāciju, Padome vienojās, ka vienotā makšķerēšanas, vēžošanas un zemūdens medību interešu grupa aptvertu visus zivju resursu izmantotājus, kuri iegūst zivis un vēžus rekreācijas nolūkos, tāpēc to viedoklis Padomē var tikt pārstāvēts no vienotas interešu grupas;3) Saskaņā ar MK noteikumu Nr.592 30.punktu Padomes sēdēm jānotiek ne retāk kā reizi ceturksnī. Savukārt valsts institūciju un nevalstisko organizāciju pārstāvniecība Padomē ir ļoti plaša, tāpēc praksē reizēm kvoruma nodrošināšana sēdēs ir problemātiska. Arī aktuālo apskatāmo jautājumu loks var būt gan ar biežāku, gan ar retāku periodiskumu nekā reizi trijos mēnešos. Tādējādi, ievērojot Nevalstisko organizāciju un Ministru kabineta sadarbības memoranda īstenošanas padomes rekomendācijas valsts institūcijām par laika resursu ekonomiju, kas paredz retākas un īsākas klātienes sēdes un padomju nolikumā paredzēt iespēju sēdes noturēt arī neklātienē, projektā noteikts, ka Padomes sēdes rīkojamas ne retāk kā divas reizes gadā ar iespēju lēmumus pieņemt arī elektroniskā saziņā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā tika plānotas konsultācijas ar Padomi, kuras sastāvā ir valsts institūciju pārstāvji, Latvijas Pašvaldību savienības pārstāvji, Latvijas zvejniekus, makšķerniekus un zemūdens medniekus, kā arī ūdeņu resursu apsaimniekošanu un aizsardzību pārstāvošo nevalstisko organizāciju pārstāvji. |
| 2. | Sabiedrības līdzdalība projekta izstrādē | Projekts apspriests Padomes sēdē 30.01.2018. un 14.06.2018.Informācija par noteikumu projektu bija ievietota tīmekļvietnē www.zm.gov.lv sabiedriskajai apspriešanai no 2018. gada 23. līdz 30.augustam. |
| 3. | Sabiedrības līdzdalības rezultāti | Padome atbalstīja projekta tālāku virzību.Sabiedriskās apspriešanas laikā iebildumi un priekšlikumi par projektu netika saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav.  |

Zemkopības ministrs Jānis Dūklavs

Bārtule 67027525

Inese.Bartule@zm.gov.lv